Forsvarets spesialstyrker

Forsvarets spesialstyrker er en avdeling i det norske forsvaret med ansvar for spesialstyrkene. 

Avdelingen ble opprettet 1. januar 2014 og består av Marinejegerkommandoen og Forsvarets spesialkommando. I tillegg er 339 Special Operations Aviation Squadron operasjonelt underlagt sjef Forsvarets spesialstyrker. Brigader Joar Eidheim er fra 2022 sjef for avdelingen.

 Bakgrunn 
Forsvarets spesialstyrker ble opprettet som en driftsenhet som erstatning for spesialoperasjonsavdelingen i Forsvarsstaben. Den står for felles virksomhetsledelse for spesialstyrkene i det norske Forsvaret, skal sørge for styrkeproduksjon og får ansvar for støttevirksomhet til de to avdelingene som inngår i enheten. De to avdelingene i enheten har oppgaver knyttet til nasjonal militær beredskap, samt internasjonale operasjoner. De kan etter anmodning bistå sivile myndigheter i kontraterroroperasjoner innenlands.

Enhetens ledelse og stab holder til på Akershus festning i Oslo, mens Marinejegerkommandoen holder til på Haakonsvern orlogsstasjon i Bergen og Forsvarets spesialkommando er forlagt i Rena leir i Østerdalen. De tjenestegjørende i Forsvarets spesialstyrker skal opprettholde sin tilknytning til sine respektive forsvarsgrener og forsvarsgrenene skal ha ansvar for nivådannende utdanning.

 Oppdrag 
Avdelingens oppdrag er tredelt:

 Nasjonalt forsvar
 Støtte til andre sektorer
 Bidrag til internasjonale operasjoner

 Ledelse 
Liste over sjefer for Forsvarets spesialstyrker siden opprettelsen i januar 2014:

 1. januar 2014–1. september 2017: kontreadmiral Nils Johan Holte  
 1. september 2017–27. april 2022: generalmajor Torgeir Gråtrud
 27. april 2022–6. mai 2022: flaggkommandør Christian Harstad (fungerende)
 6. mai 2022– : brigader Joar Eidheim
Referanser

Eksterne lenker
 Forsvarets spesialstyrker

Kategori:Norges forsvar
Kategori:Spesialstyrker
Kategori:Etableringer i 2014